ai4bharat/Pralekha huggingface dataset:
விண்வெளித்துறை
இந்தியாவின் மிக அதிக எடை கொண்ட தகவல் தொடர்பு செயற்கைக்கோள் ஜி சாட்-11 பிரெஞ்ச் கயானாவிலிருந்து வெற்றிகரமாக செலுத்தப்பட்டது
இஸ்ரோவின் மிக அதிக எடை கொண்டதும் மிக நவீனமானதுமான தகவல் தொடர்பு செயற்கைக்கோள் ஜி சாட்-11 பிரெஞ்ச் கயானாவில் உள்ள விண்வெளித் தளத்திலிருந்து இன்று அதிகாலை வெற்றிகரமாக செலுத்தப்பட்டது.
பிரெஞ்ச் கயானவில் உள்ள கூறு  ஏவுதளத்திலிருந்து ஏரியன் 5 விஏ – 246 செலுத்துவாகனத்தின் மூலம் இந்தியாவின் ஜி சாட்-11, தென்கொரியாவின் ஜியோ-கோம்ப்சாட் – 2 ஏ  ஆகிய செயற்கைக் கோள்கள் திட்டமிட்டபடி இந்திய நேரப்படி அதிகாலை மணி 2:07-க்கு செலுத்தப்பட்டது. ஏரியன் விண்தனத்தில் உள்ள சோயூஸ், வேகா ஆகியவற்றுடன் செயல்படுகின்ற மூன்றில் ஒரு செலுத்துவாகனமாக ஏரியன்-5 உள்ளது.
30 நிமிட பயணத்திற்குப்பின் ஜிசாட்-11 ஏரியன்-5 செலுத்து வாகனத்திலிருந்து பிரிந்து புவியின் நீள்வட்டப்பாதையில் நுழைந்தது. விருப்பப்பட்டதற்கு மிக நெருக்கமான சுற்றுவட்டப்பாதையை அது அடைந்தது.
5,854 கிலோ கிராம் எடையுள்ள ஜிசாட்-11, 32 பயன்பாட்டு ஒளிக்கற்றைகளைக் கொண்ட கூ அலைவரிசை மற்றும் 8 குவி மைய ஒளிக்கற்றைகளைக் கொண்ட கா அலைவரிசை ஆகியவற்றின் மூலம் இந்தியப் பெருநிலப்பரப்பிலும், தீவுகளிலும் தகவல் தொடர்புகளைப் பயன்படுத்துவோருக்கு அதிக அளவு தகவல்களை வழங்கும்.
“டிஜிட்டல் இந்தியா திட்டத்தின் பகுதியாக உள்ள இந்தியத் தகவல் இணைப்புத் திட்டத்தின் கீழ், நாட்டில் உள்ள ஊரக மற்றும் எளிதில் தொடர்பு கிடைக்காத கிராம ஊராட்சிகளுக்கான அகண்ட அலைவரிசை தொடர்புகளுக்கு ஜி சாட்-11 கூடுதல் உத்வேகம் அளிக்கும்” என்று இஸ்ரோ தலைவர் டாக்டர்.கே.சிவன் தெரிவித்தார்.
இ-பாங்கிங், இ-சுகாதாரம், இ-நிர்வாகம் போன்ற மக்களுக்கான நலத்திட்டங்களை விரிவாக்கம் செய்வதை இந்தியத் தகவல் இணைப்புத் திட்டம் நோக்கமாகக் கொண்டது.
எதிர்காலத்தில் செலுத்தப்படும் தகவல் தொடர்பு செயற்கைக் கோள்களுக்கு முன்னோடியாக ஜி சாட் – 11 செயல்படும் என்றும் அவர் கூறினார். “இன்றைய வெற்றிகரமான பயணம் ஒட்டுமொத்தக் குழுவின் நம்பிக்கையை மேம்படுத்தியுள்ளது” என்று டாக்டர்.சிவன் மேலும் தெரிவித்தார்.
செலுத்து வாகனத்திலிருந்து பிரிந்தபின் கர்நாடகாவின் ஹசனில் உள்ள இஸ்ரோவின் மையக் கட்டுப்பாட்டு அமைப்பு ஜி சாட் – 11-ன் இயக்கக் கட்டுப்பாட்டையும், உத்தரவுகள் பிறப்பிப்பதையும் எடுத்துக் கொண்டது. ஜிசாட்–11-ன் இயங்கு நிலை இயல்பாக உள்ளதா என்பதையும் அது கண்டறியும்.
செயற்கைக்கோளில் உள்ள உந்துவிசை முறைகளைப் பயன்படுத்தி, அதனை, வரும் நாட்களில் படிப்படியாக பூமத்திய ரேகைக்கு மேல் 36,000 கிலோ மீட்டர் புவிவட்டப்பாதையில் செலுத்தும் பணிகளை இஸ்ரோ விஞ்ஞானிகள் மேற்கொள்வார்கள். புவிவட்டப் பாதையில் தீர்க்க ரேகைக்குக் கிழக்கே 74 டிகிரியில் ஜிசாட்-11 நிலைநிறுத்தப்படும். இதைத் தொடர்ந்து 2 சூரிய சக்தி வட்டுக்களையும் 4 ஆன்டனா பிரதிபலிப்பான்களையும் சுற்றுவட்டப்பாதையில் ஜிசாட்-11 பணியில் ஈடுபடுத்தும். சுற்றுவட்டப்பாதை சோதனைகள் வெற்றிகரமாக முடிவடைந்தபின் அது செயல்படத் தொடங்கும்.
கடந்த 21 நாட்களில் இஸ்ரோ 3 செயற்கைக்கோள்கள், 2 செலுத்துவாகனங்களின் திட்டங்களை வெற்றிகரமாக நிறைவு செய்துள்ளது.
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில்களில் பெண் தொழில்முனைவோர்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சிறு, குறு மற்றும் நடுத்தர தொழில்கள் அமைச்சர் திரு. நாராயண் ராணே கீழ்காணும் தகவல்களை வெளியிட்டார்.
01/04/2019 முதல் 02/02/2022 வரையிலான காலகட்டத்தில், ஆண்டு வாரியாக, குறு, சிறு மற்றும் நடுத்தர தொழில்கள் அமைச்சகத்தின் உத்யோக் ஆதார் மெமோராண்டம்  மற்றும் உத்யம் ரிஜிஸ்ட்ரேஷன்  தளத்தின் கீழ் பதிவு செய்யப்பட்ட பெண் தொழில்முனைவோரின் எண்ணிக்கை வருமாறு:
01/04/2019 முதல் 31/03/2020 வரை உத்யோக் ஆதார் மெமோராண்டம் கீழ் குறு தொழில்களில் 498635 தொழில்முனைவோரும், சிறு தொழில்களில் 50738 தொழில்முனைவோரும், நடுத்தர தொழில்களில் 1366 தொழில்முனைவோரும் என மொத்தம் 550739 பெண் தொழில்முனைவோர் தங்களை பதிவு செய்து கொண்டுள்ளனர்.
01/04/2020 முதல் 30/06/2020 வரை உத்யோக் ஆதார் மெமோராண்டம் கீழ் குறு தொழில்களில் 152512 தொழில்முனைவோரும், சிறு தொழில்களில் 28237 தொழில்முனைவோரும், நடுத்தர தொழில்களில் 1073 தொழில்முனைவோரும் என மொத்தம் 181822 பெண் தொழில்முனைவோர் தங்களை பதிவு செய்து கொண்டுள்ளனர்.
01/07/2020 முதல் 31/03/2021 வரை உத்யோக் ஆதார் மெமோராண்டம் கீழ் குறு தொழில்களில் 473333 தொழில்முனைவோரும், சிறு தொழில்களில் 16663 தொழில்முனைவோரும், நடுத்தர தொழில்களில் 1073 தொழில்முனைவோரும் என மொத்தம் 491069 பெண் தொழில்முனைவோர் தங்களை பதிவு செய்து கொண்டுள்ளனர்.
01/04/2021 முதல் 2/02/2022 வரை உத்யோக் ஆதார் மெமோராண்டம் கீழ் குறு தொழில்களில் 692034 தொழில்முனைவோரும், சிறு தொழில்களில் 15989 தொழில்முனைவோரும், நடுத்தர தொழில்களில் 633 தொழில்முனைவோரும் என மொத்தம் 708656 பெண் தொழில்முனைவோர் தங்களை பதிவு செய்து கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796147
எஃகுத்துறை அமைச்சகம்
ஊரக மற்றும் வேளாண் துறைகளில் எஃகின் பயன்பாட்டை அதிகரிப்பது தொடர்பாக, எஃகு அமைச்சகம், இணைய கருத்தரங்கை நடத்தவுள்ளது
எஃகு அமைச்சகமும், இந்திய தொழில் கூட்டமைப்பும்  இணைந்து, "தற்சார்பு இந்தியா: ஊரகப் பொருளாதாரம், வேளாண்மை, ஊரக மேம்பாடு, பால் மற்றும் உணவு பதப்படுத்துதல் துறைகளில் எஃகின் பயன்பாட்டை அதிகப்படுத்துவது" என்னும் தலைப்பில் வரும் 20ஆம் தேதி இணைய கருத்தரங்கை நடத்துகின்றன.
இதில், மத்திய எஃகு, பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான் சிறப்பு விருந்தினராகக் கலந்து கொள்கிறார். மத்திய ஊரக மேம்பாடு, வேளாண் மற்றும் விவசாயிகள் நலன் மற்றும் உணவு பதப்படுத்துதல் தொழில்துறைக்கான அமைச்சர் திரு நரேந்திர சிங் தோமரும் இந்த இணைய கருத்தரங்கில் கலந்து கொள்வார். மத்திய எஃகுத் துறையின் இணை அமைச்சர் திரு ஃபாகன் சிங் குலாஸ்தே, சிறப்புரை ஆற்றுவார்.
ஊரக மேம்பாட்டுத் துறையில் எஃகு மற்றும் எஃகுப் பொருட்களின் தற்போதைய மற்றும் எதிர்கால தேவை குறித்தும், பல்வேறு துறைகளில் எஃகின் பயன்பாட்டினால் ஏற்படக்கூடிய நன்மைகள் குறித்தும் விழிப்புணர்வு ஏற்படுத்துவது இந்த கருத்தரங்கின் முக்கிய நோக்கமாகும்.
புதிய பொருட்களைத் தயார் செய்வது, ஆராய்ச்சிகளை மேற்கொள்வது உள்ளிட்ட பணிகளுக்காக எஃகைக் கொள்முதல் செய்வதில் உள்ள சவால்களைச் சந்திப்பது குறித்தும் இந்த கருத்தரங்கில் விரிவாக ஆலோசிக்கப்படவுள்ளது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665623
சுற்றுலா அமைச்சகம்
கோவாவில் 4-வது சுற்றுலாப் பணிக்குழுக் கூட்டம் 2 நிகழ்வுகளுடன் இன்று தொடங்கியது
கோவாவில் 4-வது சுற்றுலாப் பணிக்குழுக் கூட்டம் 2 நிகழ்வுகளுடன் இன்று தொடங்கியது. இந்நிகழ்ச்சியில், மத்திய கலாச்சாரம் மற்றும் சுற்றுலாத்துறை அமைச்சர் திரு கிஷன் ரெட்டி, சுற்றுலாத்துறை இணை அமைச்சர் ஸ்ரீபத் யஸோ நாயக், கோவா சுற்றுலாத்துறை அமைச்சர் திரு ரோகன் காண்டே, சுற்றலாத்துறைச் செயலாளர் திருமதி வித்யாவதி ஆகியோர் பங்கேற்றனர்.
இக்கூட்டத்தில் நீடித்த மற்றும் பொறுப்பான பயணத்திற்காக கப்பல் சுற்றுலா மாதிரியை உருவாக்குதல் என்ற தலைப்பில் முதல் நிகழ்ச்சி நடைபெற்றது. கப்பல் சுற்றுலா குறித்து அப்போது பேசிய திரு கிஷன் ரெட்டி, கோவா மாநிலம் சூரியன், மணல், கடல் என சரிவிகிதத்துடன் கலந்துள்ளதாகவும், அனைவரும் இந்தியாவின் இந்த அழகான நகரைக் காணவேண்டும் என்று தெரிவித்தார். அன்பு நிறைந்த கோவா மக்கள், சிறந்த இசை மற்றும் சுவையான உணவுடன் வாழக்கையை அனுபவிப்பதாக அவர் குறிப்பிட்டார். கடந்த 2015- 2016-ஆம் ஆண்டில் இந்தியாவில் கப்பல் சுற்றுலாப் பயணிகளின் எண்ணிக்கை 1,26,000மாக இருந்த நிலையில், 2019-20-ஆம் ஆண்டில் அதன் எண்ணிக்கை 4,68,000 ஆக அதிகரித்தது என்று அவர் குறிப்பிட்டார். பின்னர் பேசிய மத்திய சுற்றுலாத்துறை இணை அமைச்சர் திரு ஸ்ரீபத் யஸோ நாயக், கப்பல் சுற்றுலா கோவா மாநில வளர்ச்சிக்கு மட்டும் வித்திடாமல் நாட்டின் ஒட்டுமொத்த பொருளாதார வளர்ச்சிக்கும் உதவுவதாகக் குறிப்பிட்டார்.
இளைஞர் நலன் மற்றும் விளையாட்டு அமைச்சகம்
லக்னோவில் கேலோ இந்தியா பல்கலைக்கழக விளையாட்டு 2022- க்கான இலச்சினை, ஜெர்சி போன்றவற்றை அனுராக் சிங் தாக்கூர், யோகி ஆதித்யநாத் ஆகியோர் இன்று அறிமுகப்படுத்தினர்
மத்திய இளைஞர் விவகாரங்கள் மற்றும் விளையாட்டுத்துறை அமைச்சர் திரு அனுராக் சிங் தாக்கூர், லக்னோவில் கேலோ இந்தியா பல்கலைக்கழக விளையாட்டுக்கள் 2022 இன் அதிகாரப்பூர்வ லோகோ, இலச்சினை, ஜோதி, கீதம் & ஜெர்சியை வெளியிட்டார்.
இந்நிகழ்ச்சியில் உத்தரபிரதேச முதல்வர் யோகி ஆதித்யநாத்தும் கலந்து கொண்டார்.
நிகழ்ச்சியில் திரு அனுராக் சிங் தாக்கூர் பேசுகையில், “நமது பிரதமர் திரு நரேந்திர மோடி கற்பனை செய்த கேலோ இந்தியா இயக்கம் இன்று ஒரு புரட்சியாக இந்தியாவின் மிகப்பெரிய மாநிலமான உத்தரபிரதேசத்தை அடைந்துள்ளது எனக்கு மிகுந்த திருப்தியை அளிக்கிறது. இந்த விளையாட்டுகளில் பங்கேற்கும் பல்கலைக்கழக விளையாட்டு வீரர்கள், வாழ்க்கையின் கடினமான பாடங்களைக் கற்றுக்கொள்வதற்கு விளையாட்டு ஒரு சிறந்த பாதை என்பதை அறிவார்கள்’’ என்று கூறினார்.
கூட்டத்தில் உரையாற்றிய திரு யோகி ஆதித்யநாத், “இன்று உத்தரபிரதேச மாநிலத்தின் சுற்றுச்சூழலும் கருத்தும் அமைதி மற்றும் சட்டத்தின் ஆட்சியுடன் ஒரு பெரிய மாற்றத்திற்கு உட்பட்டுள்ளது, அதனால்தான் விளையாட்டும், விளையாட்டு வீரர்களும் இங்கு செழித்து வருகிறார்கள். பங்கேற்கும் அனைத்து விளையாட்டு வீரர்களையும், பயிற்சியாளர்களையும் வரவேற்கிறேன்’’ என்று கூறினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 190.83 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,067 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 190.83 கோடிக்கும் அதிகமான  டோஸ்கள் செலுத்தப்பட்டுள்ளன. 2,38,04,578 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,230 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,70,165.
இந்தியாவில் கடந்த 24 மணி நேரத்தில் 2,827 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,71,276 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.24 கோடி . வாராந்திரத் தொற்று 0.72 சதவீதமாக உள்ளது. தினசரித் தொற்று விகிதம் 0.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1824571
பிரதமர் அலுவலகம்
டிசம்பர் 31 ஆம் தேதி மற்றும் ஜனவரி 1ஆம் தேதிகளில் இரண்டு காணொளிக் காட்சி மூலம் பிரதமர் உரையாற்றுகிறார்
பிரதமர் திரு. நரேந்திர மோடி, டிசம்பர் 31 ஆம் தேதி மற்றும் ஜனவரி 1 ஆம் தேதிகளில் இரண்டு முக்கிய நிகழ்ச்சிகளில் காணொளிக் காட்சி மூலம் உரையாற்ற உள்ளார்.
டிசம்பர் 31 ஆம் தேதி அவர் கேரள மாநிலம் வர்க்கலாவில் உள்ள சிவகிரி மடத்தின் 85வது சிவகிரி புனிதப்பயண கொண்டாட்டங்களைக் குறிக்கும் வகையில் நடைபெறும் நிகழ்ச்சியில் காணொளிக் காட்சி மூலம் பிரதமர் உரையாற்றுகிறார்.
ஜனவரி 1 ஆம் தேதி, பிரதமர் காணொளிக் காட்சி மூலம் கொல்கத்தாவில் பேராசிரியர் எஸ்.என். போஸ் அவர்களின் 125வது பிறந்த நாள் கொண்டாட்டத்தின் அறிமுக நிகழ்ச்சியில் உரையாற்றுகிறார். பேராசிரியர் சத்யேந்திர நாத் போஸ் இந்திய இயற்பியலாளர். போஸ்-ஐன்ஸ்டீன் புள்ளி விவரங்களுக்கு அடிப்படையான அவரது துளிம விசையியலில் அவர் ஆற்றிய பணிக்காக புகழ்பெற்றவர். போஸ்-ஐன்ஸ்டீன் புள்ளிவிவரங்களுக்கு அடிபணியும் துகள்கள் பேராசிரியர் போஸ் பெயரால் போசோன் என்று அழைக்கப்படுகின்றன.
அறிவியல் மற்றும் தொழில்நுட்பத்துறை
கொவிட்-19 நோய்த் தாக்குதலைக் கட்டுப்படுத்த தொழிற்சாலைகள் மற்றும் ஸ்டார்ட் அப்களின் உற்பத்தியைப் பெருக்க வைரஸ் எதிர்ப்புத் தன்மை கொண்ட நேனோ பூச்சு மற்றும் நேனோ அடிப்படையிலான பொருட்களை உருவாக்கும் குறுகிய கால திட்டங்களுக்கு அறிவியல் தொழில்நுட்பத் துறை அழைப்பு
வைரஸ் எதிர்ப்புத் தன்மை கொண்ட நேனோ பூச்சு மற்றும் நேனோ அடிப்படையிலான பொருட்களை உருவாக்கும் குறுகிய கால திட்டங்களுக்கு, அறிவியல் மற்றும் பொறியியல் வாரியம்  மூலமாக அறிவியல் தொழில்நுட்பத் துறை அழைப்பு விடுத்துள்ளது. தனிப்பட்ட பாதுகாப்பு உடை  போன்றவற்றில் பயன்படுத்துவதற்கு இந்தத் திட்டத்தை அளிக்கலாம். இதை பங்கேற்பு தொழிற்சாலை அல்லது ஸ்டார்ட் அப் நிறுவனத்துக்கு அளித்து அதிக அளவில் உற்பத்தி செய்யலாம் என அந்தத் தகவலில் தெரிவிக்கப்பட்டுள்ளது. கொவிட்-19 நோய்த் தொற்றுக்கு எதிரான இந்தியாவின் நடவடிக்கைகளில், உருவாகிவரும் சுகாதாரத் துறை தேவைகளை சமாளிக்க பெருமளவு பங்களிப்பு செய்வதாக இந்த நேனோ பூச்சுகள் அமையும்.
கொவிட்-19-க்கு எதிரான மூன்றடுக்கு மருத்துவ மாஸ்க்குகள் மற்றும் N-95 சுவாச கவசம் அல்லது சிறந்த செயல்திறன் உள்ள மாஸ்க்குகளை பெருமளவில் தயாரித்தல், முழு உடல் கவச உடைகளை பெருமளவு தயாரித்தல் மற்றும் கொவிட்-19 தாக்குதலுக்கு எதிராகப் பணியாற்றி வரும் சுகாதாரத் துறை அலுவலர்களுக்குப் பாதுகாப்பு அளிக்கும் நோக்கில் இந்தத் திட்டங்களை சமர்ப்பிக்குமாறு அழைப்பு விடுக்கப்பட்டுள்ளது.
முதலில் வரும் திட்டம் முதலில் பரிசீலிக்கப்படும் என்ற அடிப்படையில், செயலாக்கத்தன்மை, திட்டத்தின் வாய்ப்பு ஆகியவை குறித்து ஆய்வு செய்து, பிறகு நிபுணர்களால் ஆய்வு செய்யப்படும். இதில் உருவாக்கப்பட்டு தொழில் துறைக்கு அளிக்கப்படும் பொருட்கள் சர்வதேச தரநிலைகளுக்கு ஏற்றதாக இருக்க வேண்டும். நேனோ பூச்சு அடிப்படையிலான பொருட்கள் தயாரிப்பில் தரத்தை உறுதி செய்வதற்கு, பொருத்தமான இந்தியத் தரநிலைகளை உருவாக்குவதில் உதவிகரமாக இருப்பவையாகவும் இருக்க வேண்டும். இதற்கான திட்டங்களை 2020 ஏப்ரல் 30 தேதிக்குள் சமர்ப்பிக்க வேண்டும்.
{திட்டங்களுக்கான அழைப்புகள் குறித்த விவரங்களை அறிய : www.serbonline.in
ஒருங்கிணைப்பு விஞ்ஞானிகளின் தொடர்புக்கான தகவல்கள்-
- டாக்டர் டி. தங்கராஜு, விஞ்ஞானி E, SERB, இமெயில்: ttradjou@serb.gov.in
டாக்டர் நாகபூபதி மோகன், விஞ்ஞானி C, DST இமெயில்: boopathy.m[at]gov[dot]in
- திரு. ராஜீவ் கன்னா, விஞ்ஞானி C, DST இமெயில்: Khanna.rk[at]nic[dot]in
மேலும் தொடர்புகளுக்கு தயவுசெய்து தொடர்பு கொள்ளுங்கள்-
டாக்டர் மிலிந்த் குல்கர்னி, விஞ்ஞானி- G & Head, Nano Mission, DST
இமெயில்: milind[at]nic[dot]in, Mob.: +91-9650152599, 9868899962}
(Visitor Counter : 154
பிரதமர் அலுவலகம்
பெங்களூரு கேம்பிரிட்ஜ் லேஅவுட்டில் இந்தியாவில் முதன்முறையாக முப்பரிமாண அச்சில் உருவாக்கப்பட்ட அஞ்சல் அலுவலகத்தை பிரதமர் பாராட்டினார்
பெங்களூரு கேம்பிரிட்ஜ் லேஅவுட்டில் இந்தியாவில் முதன்முறையாக முப்பரிமாண அச்சில் உருவாக்கப்பட்ட அஞ்சல் அலுவலகம், நமது நாட்டின் புத்தாக்கம் மற்றும் முன்னேற்றத்திற்கு ஒரு சான்றாகும் என்று பிரதமர் திரு நரேந்திர மோடி கூறியுள்ளார்.
எக்ஸ் தளத்தில் பிரதமர் கூறியுள்ளதாவது:
“பெங்களூரு கேம்பிரிட்ஜ் லேஅவுட்டில் இந்தியாவில் முதன்முறையாக முப்பரிமாண அச்சு தொழில்நுட்பத்தில் உருவான அஞ்சல் அலுவலகத்தைப் பார்ப்பதில் ஒவ்வொரு இந்தியரும் பெருமைப்படுவார்கள். நமது நாட்டின் புத்தாக்கம் மற்றும் முன்னேற்றத்திற்கு ஒரு சான்றாக, இது தற்சார்பு இந்தியாவின் உணர்வையும் பிரதிபலிக்கிறது. அஞ்சல் அலுவலகம் முழுமை பெற பாடுபட்டவர்களுக்கு பாராட்டுகள்."
----
ANU/SM/BR/KPG
(
வடகிழக்குப் பகுதி வளர்ச்சி அமைச்சகம்
முதலீட்டுக்கு வடகிழக்கு மாநிலங்கள் தயார் நிலையில் உள்ளன : மத்திய அமைச்சர் திரு . ஜி. கிஷன் ரெட்டி பேச்சு.
முதலீட்டுக்கு வடகிழக்கு மாநிலங்கள் தயார் நிலையில் உள்ளன என வடகிழக்கு மாநில மேம்பாட்டுத்துறை அமைச்சர் திரு. ஜி. கிஷன் ரெட்டி கூறியுள்ளார்.
வடகிழக்கு திருவிழாவில் வடகிழக்கு மாநில மேம்பாட்டுத்துறை அமைச்சர் திரு. ஜி.கிஷன் ரெட்டி காணொலி காட்சி மூலம் கலந்து கொண்டு தொழில் முனைவோர்களுடன் கலந்துரையாடினார். வடகிழக்கு பகுதி மேம்பாட்டுக்கான பேச்சுவார்த்தைகளின் ஒரு பகுதியாக இந்த திருவிழா நடத்தப்படுகிறது. இதில் வடகிழக்கு பகுதியை சேர்ந்த இளைஞர்கள் மற்றும் தொழில் முனைவோர்கள் மற்றும் இதர தரப்பினருடனும் பல கலந்துரையாடல் நிகழ்ச்சிகள் நடத்தப்படுகின்றன.
இந்நிகழ்ச்சியில் மத்திய அமைச்சர் திரு. ஜி.கிஷன் ரெட்டி பேசியதாவது:
தேசிய வளர்ச்சியின் நுழைவாயிலாக வடகிழக்கு பகுதி வேகமாக மாறிக்கொண்டிருக்கிறது என பிரதமர் திரு. நரேந்திர மோடி சரியாக கூறினார். உள்ளூர் பொருட்களுக்கு ஆதரவு திட்டம், தற்சார்பு இந்தியா திட்டம் மக்களுக்கு தேவையான ஆதரவை அளித்து மேம்படுத்தியுள்ளது. கிழக்கு செயல் நடவடிக்கை மூலம் வடகிழக்கு பகுதியின் மேம்பாட்டுக்கு மாண்புமிகு பிரதமர் அதிக முன்னுரிமை அளித்துள்ளார். புதிய இந்தியாவின் பயணத்தை முன்னெடுத்து செல்லும் வாய்ப்பை தற்போது வடகிழக்கு மாநிலங்கள் பெற்றுள்ளன. கடந்த 7 ஆண்டுகளுக்கு மேலாக, சாலைகள், ரயில்வே பாதைகள், விமான நிலையங்கள் மற்றும் இன்டர்நெட் என இதர வசதிகளை பெறுவதில் வடகிழக்கு மாநிலங்களில் தொடர்ந்து முன்னேற்றம் ஏற்பட்டுள்ளது.
.
வடகிழக்கு மாநிலங்கள் முதலீட்டுக்கு தயார் நிலையில் உள்ளன என்ற தகவலை தொழில் அதிபர்கள் நாடு முழுவதும் நம்பிக்கையுடன் தெரிவிக்க வேண்டும்.
வடகிழக்கு மாநிலங்களில் இயற்கை வளங்கள், தாதுக்கள் , வன வளங்கள், வளமான நிலங்கள் ,மிகச் சிறப்பான காய்கறி பழங்கள் உற்பத்தி, மற்றும் ஈடு இணையற்ற இயற்கை அழகும் உள்ளது . இதன் புவியியல் அமைப்பு தென் கிழக்கு ஆசியாவுக்கு,வர்த்தகத்துக்கு சாத்தியமான பகுதியாக உள்ளது. தேவையான உள்கட்டமைப்பு மற்றும் சந்தை வசதிகளுடன் தென்கிழக்கு ஆசியாவின் வர்த்தக மையமாக வடகிழக்கு மாநிலங்கள் மாறும்.
இவ்வாறு மத்திய அமைச்சர் திரு. ஜி.கிஷன் ரெட்டி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்:
https://www.pib.gov.in/PressReleasePage.aspx?PRID=1788560
சமூக நிதி மற்றும் அதிகாரமளித்தல் அமைச்சகம்
புதுக்கோட்டையில் சுமார் 1400 மாற்றுத் திறனாளிகளுக்கு உதவிப் பொருட்களை இலவசமாக வழங்கும் முகாமை மத்திய அமைச்சர் தொடங்கிவைத்தார்
புதுக்கோட்டையில் 1398 மாற்றுத் திறனாளிகளுக்கு வட்டார அளவில் உதவிப் பொருட்கள் மற்றும் உபகரணங்களை இலவசமாக வழங்குவதற்கான முகாமை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் காணொலி வாயிலாக இன்று தொடங்கிவைத்தார். திருச்சி பாராளுமன்ற உறுப்பினர் திரு எஸ் திருநாவுக்கரசர், தமிழக சுகாதாரம் மற்றும் குடும்ப நலத்துறை அமைச்சர் டாக்டர் சி விஜயபாஸ்கர் ஆகியோர் புதுக்கோட்டை மாவட்ட ஆட்சியர் வளாகத்தில் நடைபெற்ற இந்த நிகழ்ச்சியில் கலந்து கொண்டனர்.
மத்திய அரசின் மாற்றுத் திறனாளிகளுக்கான உதவிகளை வழங்கும் திட்டத்தின் கீழ் புதுக்கோட்டை மாவட்டத்தில் கண்டறியப்பட்ட மாற்றுத் திறனாளிகளுக்கு உதவிப் பொருட்கள் வழங்கப்பட்டன.
நிகழ்ச்சியில் பேசிய அமைச்சர் திரு தாவர்சந்த் கெலாட், பிரதமர் திரு நரேந்திர மோடியின் வழிகாட்டுதலின்படி தமது அமைச்சகம் மாற்றுத்திறனாளிகளுக்கு பல்வேறு நலத்திட்டங்களை மேற்கொண்டு வருவதாகத் தெரிவித்தார். பெருந்தொற்றைக் கருத்தில்கொண்டு காணொலி வாயிலாக மாற்றுத் திறனாளிகளுக்கு உதவிப் பொருட்கள் மற்றும் உபகரணங்களை சமூக நீதி மற்றும் அதிகாரமளித்தல் அமைச்சகம் வழங்கி வருகின்றது. இதுபோன்ற முகாம்களின் மூலம் கின்னஸ் சாதனை புத்தகத்தில் 10 சாதனைகள் படைக்கப்பட்டுள்ளன. மாற்றுத்திறனாளி மாணவர்களுக்கு நிதி உதவி மற்றும் கல்வி உதவித்தொகையை வழங்க தமது அமைச்சகம் பல்வேறு முயற்சிகளை எடுத்து வருவதாகவும் இதன் மூலம் அவர்கள் தன்னிறைவு பெறுவார்கள் என்றும் அவர் நம்பிக்கை தெரிவித்தார்.
இந்த நிகழ்ச்சியில், ரூ. 117 லட்சம் மதிப்புள்ள 2547 உதவி உபகரணங்கள், 1398 பயனாளிகளுக்கு வழங்கப்பட்டன. புதுக்கோட்டையில் உள்ள 9 வட்டாரங்களில் இவை அளிக்கப்பட்டன.
துவக்க விழாவில் ரூ. 24.8 லட்சம் மதிப்பிலான உதவிப் பொருட்கள், புதுக்கோட்டை வட்டாரத்தைச் சேர்ந்த 64 பயனாளிகளுக்கு வழங்கப்பட்டன. கைகளால் இயக்கப்படும் மூன்று சக்கர மிதிவண்டிகள் 4, 11 சக்கர நாற்காலிகள், 4 கைத்தடிகள், 20 காது கேட்கும் கருவிகள் உட்பட 131 உதவி உபகரணங்கள் வழங்கப்பட்டன.
புதுக்கோட்டை நிர்வாகத்துடன் இணைந்து மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறையின் இந்திய செயற்கை மூட்டுக் கருவிகள் உற்பத்தி நிறுவனம் நிகழ்ச்சிக்கு ஏற்பாடு செய்திருந்தது. கொவிட் நடத்தைமுறைகளைப் பின்பற்றி இந்த முகாம் நடைபெற்றது.
கைகளால் இயக்கும் மூன்று சக்கர மிதி வண்டிகள் 76, 301 சக்கர நாற்காலிகள், 124 கைத்தடிகள், ஒரு பிரெய்லி கிட், ஒரு பிரெய்லி பலகை, 502 காது கேட்கும் கருவிகள் உள்ளிட்டவை பல்வேறு கட்டங்களாக 9 வட்டாரங்களில் உள்ள மாற்றுத் திறனாளிகளுக்கு வழங்கப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1675331
----
(Visitor Counter : 157
பிரதமர் அலுவலகம்
பிரதமர், ஐநா சபையின் பொதுச் செயலாளர் அன்டோனியோ குட்டெரெஸ் ஆகியோர் யோகாவின் முக்கியத்துவத்தை விலியுறுத்தியுள்ளனர்
யோகாவின் முக்கியத்துவம் குறித்து ஐக்கிய நாடுகள் சபையின் பொதுச் செயலாளர் அன்டோனியோ குட்டெரசின் கருத்தை பிரதமர் திரு நரேந்திர மோடி ஒப்புக்கொண்டுள்ளார். யோகா தினம் நம் அனைவரையும் ஒருங்கிணைத்து, நமது கிரகத்தின் ஆரோக்கியத்தை மேம்படுத்தும் என்றும் பிரதமர் வாழ்த்தினார்.
ஐக்கிய நாடுகள் சபையின் பொதுச்செயலாளர், பிரிந்து கிடக்கும் உலகில், உலகெங்கிலும் உள்ள கோடிக்கணக்கான மக்களை யோகா ஒன்றிணைக்கிறது, அது வலிமை, நல்லிணக்கம் மற்றும் அமைதிக்கான ஆதாரமாக உள்ளது என்று டிவிட்டரில் பதிவிட்டுள்ளார்.
அந்த டிவிட்டர் பதிவுக்கு பதிலளித்த பிரதமர் கூறியிருப்பதாவது;
“யோகாவின் முக்கியத்துவம் குறித்து ஐநா பொதுச்செயலாளருடன் முழுமையாக உடன்படுகிறேன். யோகா தினம் நம் அனைவரையும் நெருங்கி வரச்செய்து , நமது கிரகத்தின் ஆரோக்கியத்தை மேம்படுத்தட்டும்.
பிரதமர் அலுவலகம்
சிக்கிம் மாநில தினத்தை முன்னிட்டு பிரதமர் வாழ்த்து
மாநில தினத்தை முன்னிட்டு சிக்கிம் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“சிக்கிம் மாநிலத்தின் சகோதர, சகோதரிகளுக்கு மாநில தின வாழ்த்துகள். சிக்கிம் மாநில மக்கள் பல்வேறு துறைகளில் தனித்துவமிக்கவர்களாக விளங்குவதுடன், நாட்டின் வளர்ச்சிக்கு அளப்பரிய பங்களிப்பை வழங்கி வருகின்றனர். மாநில மக்கள் மகிழ்ச்சியுடனும், நல்ல ஆரோக்கியத்துடனும் இருக்கட்டும்”, என்று குறிப்பிட்டுள்ளார்.
உணவுப் பதப்படுத்துதல் தொழிற்சாலைகள் அமைச்சகம்
பிஎம்கேஎஸ்ஒய் கீழ், விவசாய உற்பத்தியின் பாதுகாப்பு மற்றும் செயலாக்கம்
2021-22-ம் ஆண்டில், பிரதமரின் நவீன வேளாண் கட்டமைப்பு திட்டத்தின்  பல்வேறு துணைத்திட்டங்களின்கீழ், மொத்தம் 17 திட்டங்களுக்கு, உணவு பதப்படுத்துவதற்கான ஒப்புதலை, உணவுபதன தொழில்கள் அமைச்சகம் வழங்கியுள்ளது. இது 3.6428 லட்சம் மெட்ரிக் டன் செயலாக்கத் திறன் மற்றும் ஆண்டுக்கு 2.2149 லட்சம் மெட்ரிக் டன் பாதுகாப்புத் திறனுடையது.
17 திட்டங்களின் விவரம் பின்வருமாறு:
|
|
வ.எண்
|
|
திட்டம்
|
|
ஒப்புதல் வழங்கப்பட்ட திட்டங்களின் எண்ணிக்கை
|
|
1
|
|
வேளாண் செயலாக்க திட்டங்கள்
|
|
7
|
|
2
|
|
உணவு பதப்படுத்துதல்/ பாதுகாப்புத் திறன் உருவாக்கம்/ விரிவாக்கம்
|
|
3
|
|
3
|
|
ஒருங்கிணைந்த சங்கிலித் தொடர் இணைப்பு, மதிப்பு கூட்டல் உள்கட்டமைப்பு
|
|
5
|
|
4
|
|
மாபெரும் உணவுப்பூங்காக்கள்
|
|
2
|
|
|
|
மொத்தம்
|
|
17
 2021-22-ல் அனுமதி அளிக்கப்பட்ட 17 திட்டங்களில், 11,137 பேர் வேலைவாய்ப்புப் பெற்றுள்ளனர்.
இந்த தகவலை உணவுப் பதப்படுத்துதல் தொழில்துறை இணையமைச்சர் திரு.பிரஹலாத் சிங் படேல், மக்களவையில் எழுத்துப்பூர்வமாக அளித்த பதிலில் குறிப்பிட்டுள்ளார்.
நிதி அமைச்சகம்
ஜூன் 2023 இல் வசூலான மொத்த ஜிஎஸ்டி வருவாய் ரூ1,61,497 கோடி; கடந்த ஆண்டை விட 12% வளர்ச்சி
தமிழ் நாட்டிலிருந்து ரூ 9,600 கோடி வசூல்
2023 ஜூன் மாதத்தில் வசூலான மொத்த ஜிஎஸ்டி வருவாய் ரூ1,61,497 கோடியாகும். இதில் சிஜிஎஸ்டி எனப்படும் மத்திய அரசு ஜிஎஸ்டி ரூ 31,013 கோடி, மாநில அரசு ஜிஎஸ்டி எனப்படும் எஸ்ஜிஎஸ்டி ரூ38,292 கோடி, ஒருங்கிணைந்த ஜிஎஸ்டி ரூ80,292 கோடி .
ஐஜிஎஸ்டியில் இருந்து சிஜிஎஸ்டிக்கு ரூ36,224 கோடியும், எஸ்ஜிஎஸ்டிக்கு ரூ30269 கோடியும் அரசு வழங்கியுள்ளது. வழக்கமான தீர்வுக்குப் பிறகு ஜூன் 2023-ல் மத்திய மற்றும் மாநிலங்களின் மொத்த வருவாய் சிஜிஎஸ்டிக்கு ரூ 67,237 கோடியும், எஸ்ஜிஎஸ்டிக்கு ரூ 68,561 கோடியும் ஆகும்.
2023 ஜூன் மாத வருவாய் கடந்த ஆண்டு இதே மாதத்தில் இருந்த ஜிஎஸ்டி வருவாயை விட 12% அதிகமாகும்.
நான்காவது முறையாக, மொத்த ஜிஎஸ்டி வசூல் ரூ. 1.60 லட்சம் கோடியை எட்டியுள்ளது.
தமிழ்நாட்டைப் பொறுத்தவரை ஜூன் மாதத்தில், ரூ.9600.63 கோடி வசூலாகியுள்ளது. புதுச்சேரியிலிருந்து ரூ 210.38 கோடி வசூலாகியுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரில் சிறப்பு நெடுஞ்சாலைகள் மற்றும் சாலை திட்டங்களை மத்திய அமைச்சர் டாக்டர் ஜிதேந்திர சிங் ஆய்வு செய்தார்
ஜம்மு-காஷ்மீரில் சிறப்பு நெடுஞ்சாலைகள் மற்றும் சாலை திட்டங்களை மத்திய அறிவியல் மற்றும் தொழில்நுட்பம் இணை அமைச்சரும்  ,புவி அறிவியல் இணை அமைச்சரும்  பிரதமர் அலுவலகம், பணியாளர் நலன், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று ஆய்வு செய்தார்.
தேசிய நெடுஞ்சாலைகள் மற்றும் உள்கட்டமைப்பு வளர்ச்சி நிறுவன நிர்வாக இயக்குநர் திரு கே கே பதக் கலந்து கொண்ட இந்த ஆய்வில் பேசிய அமைச்சர், நிலுவையில் உள்ள திட்டங்களை போர்க்கால அடிப்படையில் துரிதப்படுத்துமாறு கேட்டுக்கொண்டார்.
கொவிட் காரணமாக சில பணிகள் தாமதமடைந்து, பணிக்காலம் நீட்டிக்கப் பட்டிருந்தாலும், தற்போது நடந்துவரும் அனைத்து பணிகளும் குறித்த காலத்தில் நிறைவு செய்யப்படும் என்று அமைச்சரிடம் திரு பதக் உறுதி அளித்தார்.
இது வரை இல்லாத அளவில் வரலாற்று சிறப்புமிக்க அளவில் ரூ 1,08,521 கோடி பட்ஜெட்டை ஜம்மு-காஷ்மீருக்கு பிரதமர் திரு நரேந்திர மோடி ஒதுக்கீடு செய்துள்ளதாக கூறிய டாக்டர் ஜிதேந்திர சிங், பொருளாதாரத்தை மீண்டும் கட்டமைக்க இது உதவுவதோடு, வேலைவாய்ப்புகளை உருவாக்கி, புதிய யூனியன் பிரதேசத்தின் ஒட்டுமொத்த வளர்ச்சிக்கும் வழிவகுக்கும் என்றார்.
நிறைவு செய்யாத பணிகளை முடித்தல், மத்திய அரசு திட்டங்களை செயல்படுத்துதல், உள்கட்டமைப்பு மேம்பாடு மற்றும் ஜம்மு காஷ்மீரின் பாதுகாப்பு உள்ளிட்ட அனைத்து துறைகளிலும் 2019 ஆகஸ்ட் 5-க்கு பிறகு பெரிய மாற்றங்கள் ஏற்பட்டிருப்பதை அமைச்சர் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752608